寧波

thumb|right|250px|寧波城內市景
寧波，又叫甬，係中國一城，亦係一埠，喺浙江省東北岸，地處杭州灣南，東面對住東海，西有紹興，南有台州，同舟山隔住個海。行政上係副省級城市，叫寧波市。

「寧波」嘅意思係「海定則波寧」，因為寧波係中國重要埠頭，江南經濟發達、物阜民豐，對外貿易上寧波係個重要口岸，所以起個名求「海不揚波」。作為良港，佢有曲折而長嘅岸綫，經濟上2012年GDP 6524.70億人民幣，人均GDP 8萬5475人民幣。寧波嘅民族有漢族、土家族、苗族、壯族。寧波轄11個縣級政區，148個鄉級政區。電話區號+86 (0)574，車牌浙B。

個名

簡稱 
寧波簡稱「甬」，源自周代。「甬」係象形字，似古代嘅大鐘。奉化、鄞縣兩地嘅山似鐘，所以古代稱為甬山，呢道條河就叫甬江，當地就叫做「甬」。

市名 
夏朝時呢道就叫做「鄞」，至今呢道有鄞州區。
前473年，句踐喺句余築城，改叫「句章」，喺寧波境內第一個城邑。
前222年設會稽郡，寧波分屬鄞、鄮、句章三縣。
621年，呢三縣設爲鄞州，625年，併入越州。738年，越州分出明州，742年明州降爲餘姚郡，屬越州，758年，恢復爲明州。
1195年，宋寧宗賜明州年號慶元，升爲慶元府。
1276年，改府爲慶元宣尉司，遞年改為慶元路總管府。1376年，慶元路改為明州府。
1381年，因為明州同大明重名，而明州下轄定海縣，話「海定波寧」，於是改名爲寧波。

史 
7000年前呢道就有人種水稻，稱為河姆渡文化；春秋時代係越國之地。戰國時代屬楚，前222年秦國統一中國，設會稽郡。之後就係唐開元嘅明州、南宋嘅慶元府、元代嘅慶元路。蒙古軍曾經兩次從寧波出港，想征服日本。到明朝時改名爲寧波至今。

寧波歷來係個重要大埠，匯聚咗東亞、東南亞嘅商船，宋代時呢度設市舶司，管海貿邦交，講明寧波發展成國際都會，有外國僑民商人旅居。1523年寧波之亂，演變成嚴重外交事件，結果廢咗浙江、福建嘅市舶司，留番廣東一處，禁止日本商船入港，中日貿易斷咗，於是日後倭寇橫行。1842年南京條約規定五口通商，寧波係其中一個。由於寧波嘅商貿傳統，寧波人善於做生意，寧波商幫係中國一大商人群體。

政區 
寧波市轄6區、2市、2縣。
區
海曙區
江北區
鄞州區
北侖區
鎮海區
奉化區
縣級市
餘姚
慈溪
縣
象山
寧海

分類:中國城市